JohanHeinsen/ENO huggingface dataset:
Viborger Samler, 1848-05-17
Middelfart, den 12te Mai. Kysten vesten for Middelfart, Oddens Skov- og lyngklædte Bakker ligeover for Snoghøi og sammes vestlige Omgivelse, er nu af vore Jngenieurer og Artillerister bleven godt spækket med allehaande Skyts. Den yderste Samling af disse svære Vaaben, der udkaste Kugler, Bomber, Granater og Kartætscher af alle Slags, omsluttes af en anseelig restaureret gammel Skandse. Fjenden vedligeholder endnu stedse en talrig besat Vagtstue i Snoghøi, hvorfra Patrouiller udsendes Nat og Dag langs med Kysten. Ogsaa igaar Nat gjorde Preusserne hele Tiden Støi for at erholde en Parlamentair sendt herover. En dansk Mand, ved Navn, Povelsen, benyttes som Raaber, der viftedes med hvide Flag, ja man heisede tilsidst et Lagen for at bevæge Folkene i Middelfart til at sende en Baad, men forgjeves; de militaire Autoriteter ignorere alle disse HokusPokus, der kun gaae ud paa at udspionere, hvad her foretages. – Ved Strib have vore Artillerister med utrolig Hurtighed bygget en stor, suffisant Skandse, der bliver færdig idag, uden at Fienden har gjort Arbeidet mindste Afbræk. Dette Værk er af endnu større Vigtighed end Forsvarsmidlerne ved Middelfart, eftersom Strib behersker Fredericia og det mellemliggende Sund, over hvilket Fjenden i sin Forvovenhed nok kunde prøve paa, ved Hjælp af store Pramme og Flydebroer, sammenslaaede af det i Fredericia værende Tømmer, at gjøre Landgang paa Fyen. At Fjenden saasnart hørte op at beskyde Middelfart, skal ganske bestemt hidrøre fra Mangel paa Munition og ingenlunde fra Høimodighed. Hovedqvarteret er idag forlagt herfra til Odense, og da et nyt Bombardement af Fjenden neppe er at befrygte, begynde flere Familier, kjede af den natlige Bivouak, atter at flytte tilbage hertil. I Nærheden af Damgaard, skal Fjenden paa Kysten have opført et Batterie. (Dvk.)
Viborger Samler, 1848-05-17
Døde og begravede i Slesvig ere: Oberstlieutenant Magius, Oberstlieutenant Styrup, Capitain Obel, Capitain Friederichsen, Lieutenant Lund af 3die Jægercorps, Capitain Hveberg af 2det Jægercorps, Lieutenant Stricker af 11te Bataillon, samt endnu 2 Offcerer, som ikke have været kjendte. (Bl. Tid.)
Viborger Samler, 1848-05-17
Den saakaldte provisoriske Regjering i Rendsborg har afsat Amtmanden i Tøndern, Kammerherre Krogh, hvilket har foraarsaget meget Mishag i Hertugdømmerne. Man har sendt Kmherre Liliencron til Flensborg som Præsident for Staden, hvorimod Magistraten har protesteret. Politimester Niemann er afsat. – Senatet i Lübeck har besluttet at lægge Embargo paa danske Skibe. – En Underofficeer Hoffmann har i en Fiskerbaad med 2 Mand nærmet sig Fregatten Havfruen". Denne har udsendt en med 13 Mand besat Baad, og bragt disse 3 Personer, som Fanger ombord. (S. Bl.)
Viborger Samler, 1848-05-17
Ved Godhed have vi faaet et Nr. af "Börsenhalle" af 10de De, ankommet med "Malm, til Gjennemsyn. Om Fredericias Beskydning hedder det heri, at denne skeete fra 24 danske Krigskibe (1) og at ved denne Leilighed tre Kanonbaade bleve skudte i Sænk af Preusserne. Det kan man kalde at lyve! – J en Proclamation fra Gen. Wrangel til Hæren af 3die Mai hedder det, at denne skal blive sammen i Jylland indtil det fælles tydske Fædrelands Jnteresser ere sikkrede, og indtil al Krigsskade er erstattet. – Fra Rom erfares den mærkelige Efterretning, at den 1ste Mai er der udbrudt en Revolution, hvorved Paven og Cardinalerne ere blevne fængslede. (Fop.)
Viborger Samler, 1848-05-17
En Tømmermand, som forsynet med Pas vilde fra sit Hjemsted Ølsted ved Horsens begive sig til Lazarethet paa Als for at tale med en Broder, som skal være farlig saaret, var i Torsdags Aftes i Faaborg og fortalte: at han ved denne Side af Fredericia uventet blev anholdt af nogle Preussere, der som Tolk havde en rødskjægget Hr. Hofmann, (?) hos sig; de antoge Manden, hvis Navn er Christopher Olsen, for en Spion, da han vilde til Fyen, vilde ikke nøies med den Legitimation Passet gav og Hr. Hoffmann skal besynderligen have paastaaet: at et sligt Pas kunde Enhver faae og at det jydske Mæle var forstilt, samt gjentagende strængt fordret andre Papirer, som Olsen absolut maatte være i Besiddelse af. Dennes vedblivende Nægtelse foranledigede een af de Fjendtlige til at støde ham med Bajonetten i Brystet, saa at Blodet strømmede ham ned af Legemet, men Stødet efterlader ikke videre Følger, end at han opkastede lidt Blod og bærer et aabent Saar. Nu tog Olsen sin Tegnebog frem og hele dens Jndhold, 15 Rbd., tog Hoffmann til sig som god Prise; derpaa blev han tvungen til i en aldeles ubevægelig Stilling at tilbringe 7 Timer paa en smal Træ stump paa Marken, og da han ikke kunde bringes til yderligere Bekjendelse, fik han Lov til at drage til Fyen, idet Hoffmann tilkjendegav ham, at nu kunde han reise ad Helvede til. (Hemp. Av.)
Viborger Samler, 1848-05-17
En Masse af danske Cocarder er af en Kjøbmand i Veile (ved Navn Koppel) solgt til Soldaterne, der gjemme dem omhyggeligt, for ved den første gunstige Leilighed at afbenytte dem. - Foruden de betydelige Reqvisitioner af Fødemidler – hver Dag slagtes der i Byen 17 Stude har Fjenden ogsaa erholdt opfyldt flere andre Fordringer, skjøndt disse ingenlunde kunne henføres til de Fornødenheder, der omtales i Wrangels Proclamation. J Anledning af en Gudstjeneste, som den fjendtlige Armee Søndagen den 7de holdt udenfor Byens Nørreport, blev der saaledes fordret 3 schleswig-holsteinske Faner til nogle ny oprettede Batailloner. – Naar Prindsen af Augustenborg begiver sig til Paraden, er han omgiven af saa stærk Sikkerhedsvagt at ingen kan see ham. (Fl. Bl.)
Viborger Samler, 1848-05-17
En Substitutplads ved Fly Skole ønskes snarest muligt besat. Lønnen er 50 Rbd. aarlig foruden fri Kost og Ophold. Ansøgninger om dette Embede blive at tilstille Districtsprovst Møller i Breum. Trykt i Udgiverens Bogtrykkeri.
Viborger Samler, 1848-05-18
re. Tidende. Stift. No Forsendes med Brevposten i Danmark og Hertugdømmerne. Torsdagen den 18 Mai 1848. Nr. 84. 76 Aarg.
Viborger Samler, 1848-05-18
Udenlandske Efterretninger. Frankerig. Efterretningerne fra dette Land melde, at Nationalforsamlingen var i Begreb med at vælge en interimistisk Regjeringscommission, der skulde føre Regjeringens Tømmer indtil Constitutionens Fuldendelse. Antallet af denne Commissions Medlemmer er bestemt til 5 disse udvælge Ministre.
Viborger Samler, 1848-05-18
Det hedder i flere Artikler, at Huset Rothschilds Repræsentanter fra Wien, Neapel, Frankfurt og London holde i Paris en finantsiel Kongres for at raadslaae om saadanne Forholdsregler, der egne sig til at gjenoprette den europæiske Credit. Andre mene derimod, at den frygtelige finantsielle Colos er rystet i sine Grundpiller.
Viborger Samler, 1848-05-18
Storbritannien og Jrland. Efter Meddelelser, fra London er den af den saakaldte tydske Bundestaat til London afsendte Agent, hvem det Hverv skulde være overdraget at kjøbe Krigsdampskibe i England, vendt tilbage med uforrettet Sag.
Viborger Samler, 1848-05-18
The Globe siger: "Beretninger fra Rusland tale omden store Enthousiasme, som hersker i dette Rige for Keiserens Politik. Det er netop Keiserens udtrykkelige Villie, at de udenlandske Tidender skulle circulere med den størst mulige Frihed i Riget, for at det kan komme til alle Moscoviters Kundskab, i hvilken ulykkelig Tilstand, alle de Lande ere, hvori disse Tidender udkomme. Staden Moscau har tilbudt Statsskatten en frivillig Sum af 50 Millioner Rubler, og man forsikkrer, at Regjeringen kunde med største Tryghed drage de militaire Garnisoner ud af Stæderne, saa troe ere Jndbyggerne. Regjeringen behøver blot at give den store Befolkning et Vink, og man vil see, at Alle ere villige til at bringe Offre baade af Penge og Menneskeliv, der langt ville overstige dem, der ydedes i Aaret 1812." – Ere disse Angivelser rigtige siger "Allg. Zeit.", saa turde Tydskerne snart vorde udsatte for en større Krigsfare, end man hidtil anede, og de Danske saaledes finde en mægtig Allieret, saafremt England ellers ikke optræder som Mægler. "Allg. Zeit." Redaction er falden ud af sin Rolle; det er kun faa Dage siden, at de Herrer Dr. Gustav Kolb og Dr. C. A. Mehold udbrøde i Anledning af en for Danmarks Sag gunstig Artikel i the Times: "at England skulde faae at føle, at Tydskland ikke var Portugal eller Kongeriget Grækenland.
Viborger Samler, 1848-05-18
Tydskland. Ved Miloslaw have Polakkerne fegtet heldig mod Preusserne, og Seierherrerne have opfordret hele den polske Befolkning i Storhertugdommet Posen til Opstand. Seieren ved Miroslaw har opflammet Polakkerne, der ledes af Mieroslawsky og geistlige Zeloter. "Leemænd, stimle sammen allevegne fra, og saafremt det ikke lykkes Preusserne skyndsomst at qvæle Opstanden, saa turde en uoverskuelig Ødelæggelses-, ja maaskee Tilintetgjørelses=Krig være forestaaende. Sex tusinde Leemænd ere brudte op fra Pleschen for at forene sig med deres ved Miloslaw seirende Brødre. De ved Schroda samlede preussiske Stridskræfter ere for svage til at gaae offensivt frem. Om Nederlaget ved Miloslaw meddele vi af den preussiske commanderende General v. Colombsofficielle Rapport Følgende: "Allerede havde det preussiske Jnfanteri kastet Jnsurgenterne ud af Miloslaw og Cavalleriet trængt disse tilbage til den Syd for Staden liggende Skov, da det fremrykkende Rytteri modtoges i Froni- og Flanke af en yderst heftig Geværild. Det studsede samme Øieblik styrtede Jnsurgenthobe til Hest ind imodCavalleriets høire Flanke, der bragtes i Uorden og kastedes tilbage til Miloslaw og paa det derværende Jnfanteri. Da nu tillige de meget overlegne Jnsurgenter erholdt Forstærkninger fra flere Puncter og med nye Stridskræfter stormede frem imod Miloslaw, saa lykkedes det kun ved de meest opoffrende Anstrengelser at forhindre de polske Jnsurgenters øieblikkelige Jndtrængen; i mere end 2 Timer modstode Preusserne Overmagten. Men da alle de preussiske Tropper vare yderst udmattede og afkræftede efter den fem Timers blodige Kamp, da Jnsurgenternes Mod steg med deres fremrykkende Reservers Ankomst, maatte den preussiske General befale Tilbagetoget til Schroda".- Men trods denne blodige Kamp skulle Preusserne kun have 18 Døde, hvoriblandt 3 Officierer, og 41 Saarede, hvoriblandt 11 Officierer. Derimod savnes 257 Mand.
Viborger Samler, 1848-05-18
Beretningerne fra Jtalien hentyde paa vigtige Begivenheder. Efter tydske Tidender skulle Paven og alle Cardinalerne være tagne tilfange i Rom, hvor en republicansk Emente var udbrudt.
Viborger Samler, 1848-05-18
J Mailland hersker stor Misfornøielse med Kong Carlo Alberto af Sardinien, der trods sin numeriske Overlegenhed af Stridskræfter – hans Hær skal tælle 120,000 Combattanter – ikke har vovet at foretage et afgjørende Angreb paa den østerrigske Hær, der endnu venter paa Forstærkninger for at gaae offensivt frem. Det republicanske Parti bestræber sig uafladeligt for at nedsætte denne Carbonarikonge, som man spotviis kalder ham, i Folkets Øine, og paa denne Maade gjøre en Forening af Lombardiet med Sardinien umulig. Aabenbart staaer den gamle østerrigske Feltmarschal Radetzky i en særdeles fordeelagtig Stilling ved Etsch. En østerrigsk Officier betegner paa en meget træffende Maade Carlo Albertos Operationer imod den østerrigske Hær med disse Ord: Han gaaer rundt omkring os, saaledes som Katten om den varme Grød." Og Sagerne ville om føie Tid gestalte sig endnu fordeelagtigere for Østerrigerne, da Grev Rugent rykker rask frem med sit Corps.
Viborger Samler, 1848-05-18
(Aarh. Flyvebl.) Ligesom i Aarhuus, erklærede den Øverstcommanderende over de fjendtlige Tropper i Skanderborg, at han var kommen med Tropperne for at opkræve Levnetsmidler tilden fjendtlige Armee, og at han, i Tilfælde af, at man ei var villig til mindelig at opfylde hans Fordring, ved Militairmagt selv vilde inddrive samme i Amtet. Efterstedfunden Underhandling fik vedkommende Autoritet Fordringen betydeligt nedsat og en nødtvungen Overeenskomst kom derpaa istand. (Aarh. Flyvbl.)
Viborger Samler, 1848-05-18
Bankcontoiret i Aarhuus har nu igjen begyndt sine Forretninger. (Aarh. Av.)
Viborger Samler, 1848-05-18
Statsminister Lehmann afreiste i Mandags fra Aalborg til Kbhvn., ledsaget ved Afskeden af et nidobbelt Hurra fra den forsamlede Mængde. (Aalb. Av.)
Viborger Samler, 1848-05-18
Viborg, den 18de Mai. Brudstykker af Beretninger fra Veile m. fl. Stæder. – – Den tæt nord for Veile opførte Forhøining eller Plateau, der af Flere er antaget for at være et Batterie, er egentlig kun bestemt til at anvendes og er anvendt til Gudstjeneste, hvortil ogsaa benyttes de i Veile reqvirerede og leverede fire slesvig-holsteenske Faner. - Som forhen meldt, er den i og ved Veile liggende Styrke, væsentligen Slesvig=Holstenere. Først ved Brædstrup begynde de preussiske Forposter, og i Brædstrup Sogn ligger med temmelig Sikkerhed i Bataillon og i Fredericia 2de samt et Batterie paa 8 Kanoner. General Bonin er der Høistcommanderende. J Kolding befinder sig 2000 Md. Jnfanterie og 4 Kanoner, ligesom den sydlige Deel af Amtet, især imellem Fredericia, Snoghøi og Kolding er belagt. Styrken norden Kongeaaen anslaaes til ialt 10,000 Mand. J Tirsdags (d. 16de) var 400 Dragoner og 4 Kanoner afgaaede fra Veile, men retournerede om Aftenen, efter at have deels ved Horsens modtaget de Naturalpræstationer, som Aarhuus Amt havde paataget sig at levere Fjenden, og deels havde afsøgt Bjerge Herred, navnligen Strækningen i Herredets sydøstlige Sogne. Thorsted Kirke, tæt ved Horsens, blev af Fjenden afbenyttet til Modtagelsested forde ommeldte Naturalier. Paa Løverdag (d. 20de) skal Skanderborg Amt afgive sin Præstation, nemlig : 305 Tdr. Rug, 37,795 Pund Kjød, 4,825 Pd. Smør, 2,461 Pd. Salt, 7,382 Potter Brændeviin, 12,666 Pd. Gryn, 919 Tdr. Havre og 1000 Pd. Tobak. Rimeligviis ere Flere af de Fjendtlige blevne saarede ved Fredericia, under Affairen, thi kort efter denne faaes flere Vogne langsomt forlade Byen, som ved Transport af Saarede. - Aarhuus og Ribe Stiftamtmænd have i disse Dage maattet gjøre en ufrivillig Reise til den fjendtlige Overbefalingsmand, der fortiden opholder sig i Kolding, og have der været Vagt undergivne; men ere senere løsladte paa Æresord, uden dog at maatte forlade Byen. At der er grebet til en saadan Yderlighed, for skarpere at motivere Nødvendigheden af de udskrevne Præstationer, synes antageligt.
Viborger Samler, 1848-05-18
Ved Avisens Slutning, Kl. 3 Efterm., brød et svært Tordenveir løs over Byen og Omegn.
Viborger Samler, 1848-05-18
Paa almindelig Bededag prædiker til Høimesse i Domkirken: Hs. H. Hr. Stiftsprovst Ursin; i Søndresogns Kirke: Hr. Pastor Hindberg. – Til Aftensang i Domkirken: Hr. Pastor Bruun.
Viborger Samler, 1848-05-18
AVERTISSEMENTS. Bekjendtgjørelse. At de til Møde i Fredericia den 25de Dennes indkaldte Frilodsmænd have, ifølge Krigsministeriets Befaling af 12te De, at møde i Kjøbenhavn istedetfor i Odense, og til den Ende at indfinde sig den 22de Dei Aalborg eller Frederikshavn, for derfra at overføres til deres Bestemmelsested, bekjendtgjøres herved. Generalcommandostaben p. t. i Aalborg, den 14de Mai 1848. Baggesen, Oberstlieutenant og Commandeur for Staben.
Viborger Samler, 1848-05-18
Fortsættelse af Beretning om indkomne frivillige Bidrag fra Salling til Armeen: Fra Brøndum og Hvidberg Sogne: 131 Rbd. 4 Mk. 8 s., 33 Tdr. 7 Skpr. Rug, 61 Tdr. Havre, 42 Par Strømper, 12. Lagner, 3 Skjorter og 4 Alen Lærred; Hem, Dølbye og Hvidberg Sogne: 82 Rbd., 46 Tdr. 6 Skp. Rug, 115 Tdr. 5 Skpr. Havre, 1 Fjerding Smør, 18 224 røget Kjød og Flesk, 50 Par Strømper, 19 Lagner og 10 Skjorter; Odense og Otting Sogne: 59 Rbd., 28 Tdr. 6 Skp. Rug, 121 Tdr. Havre, 55 Par Sokker, 32 Lagner, 29 Skjorter; Lihme Sogn. 74 Rbd. 9 s., 7 Tdr. 1 Skp. Rug, 42 Tdr. 2 Skpr. Havre, 3 Tdr. 6 Skpr. Byg, 32 Par Strømper og 3 Lagner. Salling Herreds=Contoir, den 14de Mai 1848. Willemoes. I. S. Hørning, Skrædder, er flyttet fra St. Hansgade og boer nu hos Skomagermester Hesselberg i St. Mathiasgade. Fork-Shire Hingsten. Bay-Bracepeth ventes tilbage den 21de eller 22de Mai og vil fra den 23de Dennes af staae til Afbenyttelse igjen for alle i Listerne tegnede Hopper.
Viborger Samler, 1848-05-18
Det bekjendtgjøres tillige herved, at da der endnu mangle nogle Hopper i det Antal Hingsten har Lov til at bedække, Anmeldelser fremdeles blive modtagne hos Undertegnede. Randrup, den 18de Mai 1848. Faber. Lærred til Bleg paa Mørkjær pr. Korreborg, modtages hos Guldsmed Mollerup i Viborg.
Viborger Samler, 1848-05-18
Alle og Enhver, der staae tilbage med Jndbetalingen af de for længere Tid siden tilstillede Regninger til Kjøbmand Kjers gaards Opbudsboe, anmodes herved om, at indbetale deres Skyld til mig som Curator i Boet, uden længere Henstand, for at undgaae Søgsmaal; hvorimod de Debitorer, som sener have erholdt deres Regninger tilsendte, ligeledes ville behag inden denne Maaneds Udgang at betale, da Søgsmaal efter den Tid ikke vil kunne udsættes længere. Skive, den 17de Mai 1848. Øllgaard. Trykt i Udgiverens Bogtrykkeri.
Viborger Samler, 1848-05-20
Susto-Tidende. Fibore Forsendes med Brevposten i Danmark og Hertugdømmerne. Løverdagen den 20 Mai 1848. Nr. 85. 76 Aarg.
Viborger Samler, 1848-05-20
Udenlandske Efterretninger. Med Posten igaar modtoge vi de manglende Numere af Börsenhalle fra den 5te indtil den 13de Mai, begge inclusive, hvorimod Posten ikke medbragte et eneste Numer, af Hamburger Correspondent eller af Allgemeine Zeit. Storbritannien og Jrland. Efter Efterretninger fra London af 9de Mai melder "Børsenhalle at der i den tydske Læseforening i London har dannet sig en Comitee af 12 Medlemmer for at samle Underskrifter, af alle Tydskere i England, Skotland og Jrland til Anskaffelse og Jndkjøb af et Krigskib, der af de Contribuerende skal skjænkes det tydske Fædreland. Chevalier Bunsen har tiltraadt Comiteen. J City skal en indflydelsesriig Comitte dannes iblandt Kjøbmændene, og Lionel Rothschild skal være opfordret til at stille sig i Spidsen for samme. Prindsen af Preussen har tilbudt at tegne sig for en vis Sum.
Viborger Samler, 1848-05-20
J Underhusets Møde den 9de Mai spurgte Urqubart, Lord Palmerstons utrættelige Modstander, den engelske udenlandske Statssecretair, om det var sandt, at preussiske Tropper vare rykkede ind i de danske Provindser, og i hvilken Stilling England befandt sig i dette Spørgsmaal. Lord Palmerston svarede, at han havde Grund til at antage, at der var givet de preussiske Tropper befaling til at rykke ind i Jylland. Hvad det andet Spørgsmaal angik, saa kunde han kun gjentage, at begge Parter havde antaget Englands Mægling, og at han havde sat sig i Forbindelse med begge; han haabede, at han vilde være istand til at bilægge Sagen i Mindelighed og paa en tilfredsstillende Maade. Urguhart fremsatte derefter det Spørgsmaal om ogsaa en Begjæring om Mægling var stillet til Rusland, og erholdt til Svar af Lorden, at Danmark havde henvendt sig til Rusland med en Begjæring om Mægling. Robinson tilføiede dernæst det Spørgsmaal om de Danskes Blokade af Weseren og Elben var notificeret den engelske Regjering, samt om denne Blokade skulde være almindelig, eller kun indskrænke sig til en Transport af Krigs=Contrebande? Lord Palmerston svarede, at en Blokade Notification fra den danske Regjerings Side vel var indløben, men at de nærmere Bestemmelser ei vare anførte. Jmidlertid vilde efter almindelige folkeretlige Betingelser en saadan Blokade ramme alle Skibe uden Undtagelse og føre til alvorlige Ulemper for vedkommende Eiere, saafremt Krigs=Contrebande befandtes ombord paa de anholdte Skibe. Jøvrigt havde en for faa Dage til Helgoland ankommen dansk Officier meddeelt de derværende britiske Auctoriteter, at britiske Damppaketskibe, der kun have Posten og Passagerer ombord, ei ville hindres i at anløbe de blokerede Havne. - De engelske Fonds ere atter stegne; 3 pCt. Consols sluttedes til 83 1/2. Prinds Frederik af Hessen, en Søn af Landgreven Wilhelm, opholder sig i denne Tid i London for at besøge Hertugen af Cambringe.
Viborger Samler, 1848-05-20
Londonerjournalerne the Times og the Sun vedbliver i deres Spalter at interessere sig for det danske Anliggende. "Men, siger Brsh., de Danske have nu engang indtaget den britiske Presse for sig, og det have Slesvigerne forsømt at forhindre. Deraf reiser Londoner-Bladenes Partiskhed sig. - Vi komme tilbage til den tilsigtede Artikel i the Times.
Viborger Samler, 1848-05-20
Frankerig. Paris, den 10de Mai. I dette Øieblik har Nationalforsamlingen afstemt om de 5 Medlemmer af den fuldbyrdende Comitee, som skal føre Regjeringen indtil den nye Forfatning antages og indføres. Af Medlemmerne deeltoge 794 i Afstemningen, den absolut Majoritet var saaledes 398 Stemmer. Til Comitemedlemmer valgtes Arago med 725 Stemmer, Garnier Pages med 715, Marie med 702, Lamartine med 643, og Ledru-Rollin med 458 Stemmer. Lamartine har ved sin aabne Erklæring bevirket Ledru-R.s Udvælgelse. Dupont de l'Eure havde erklæret, ei at ville modtage Valget som Medlem af Comiteen. Marrast selv har virket imod sin Udvælgelse; han foretrækker den vigtige Post som Maire i Paris.
Viborger Samler, 1848-05-20
Jtalien. Pariser-Tidender melde følgende telegraphiske Depesche. "Den 1ste Mai udbrød en Folkebevægelse i Rom, fordi Paven havde vægret sig ved at erklære Østerrig Krig. Ministeriet resignerede, og Folket tilstod Pius den Niende 24 Timers Betænkningstid; forløb denne uden tilfredsstillende Svar, skulde en provisorisk Regjering indsættes. - Men nyere Efterretninger fra Civita-Vecchia af 2den Mai melde, at Paven allerede den 1ste Mai om Middagen har underrettet Folket om, at en formelig Krigserklæring imod Østerrig skulde paafølge. Tillige lovede Paven, at for Fremtiden skulde ingen Geistlig meere befordres til Statsembeder, at der skulde udgaae en Forordning om almindelig Væbning, og at der daglig skulde aflægges Beretning om Hærens Operationer.
Viborger Samler, 1848-05-20
Tydskland. Correspondentefterretninger fra Berlin af 9de Mai melde som tilforladeligt, at Rusland har adresseret en Note til det preussiske Cabinet og af dette udbedet sig Oplysninger om Preussernes Jndmarsch i Jylland. – Man forsikkrer fremdeles med stor Bestemthed, at man er særdeles sysselsat med det vigtige Spørgsmaal, om man ikke i Frankfurt am Main skal andrage paa en provisorisk Centralregjering. Angaaende dette Anliggende haves 2 Udkast. Det ene stemmer for en Erkehertug, en preussisk Prinds og en anden Prinds for de øvrige Fyrster. Det andet Udkast gaaer ud paa at vælge Wessenberg, Camphausen og v. Gagern. Man tilføier, at en af disse tvende patriotiske Regjeringer skal snarest muligt træde sammen. Der tænkes ogsaa paa en definitiv Centralmagt.
Viborger Samler, 1848-05-20
Preuss. Staatsanzeiger indeholder et Decret fra Kongen af Preussen af 11te Mai til Statsministeriet, ifølge hvilket Kongen efter Statsministeriets Andragende har foranlediget Prindsen af Preussen, der, som bekjendt, opholder sig i London, til snarest muligt at vende tilbage, til Fædrelandet. Det hedder udtrykkelig i det kgl. Decret, at Prindsen af Preussen gjentagne Gange har udtalt til Kongen sin billigelse af de af det nye Cabinet tagne Bestemmelser. - Dette Decrets Udstedelse har vakt frygtelig Sensation i Berlin, hvor Studenterne have afsendt Deputationer til Minister Camphausen, og Borgerne, en anden Deputation til Minister v. Schwerin for at nedlægge Protest imod Prindsen af Preussens Tilbagekaldelse, som faretruende med Hensyn til Hovedstadens Rolighed. Minister Camphausen lovede at bringe Protesten til Kongens og Ministerraadets Kundskab.
Viborger Samler, 1848-05-20
Fremdeles have Chefen for Borgergaarden i Berlin og flere Medlemmer af samme søgt at modarbeide og hæve Mistydninger", som synes at fremkalde Tvivl om den fortroelige Eendrægtighed imellem Kongen og Borgervæbningen i Berlin.